মোহাম্মদ রফিক : তো সেই রোসালভা, আমি আসার সময় তার চয়েস মতো ল্যাতিন অ্যামেরিকান সংগীতের একটা কালেকশন করে দিয়েছিল, সেটা আমার হারিয়ে গেছে কালের পরিক্রমায়। পাসের বইটাও আমায় সাহায্য করেছে, অন্যান্য বই পড়েছি। যাই হোক, এইভাবে আস্তে আস্তে ধরো আর্জেন্টিনার অবস্থটা কী, জানার চেষ্টা করেছি। এইভাবে ঢুকেছি ব্যাপারটার মধ্যে। আমি মনে করি যে একটা ভূমিকা জাতীয় বই হল এটা। এরপরে কেউ যদি কাজ করতে চায় সে আরো বিশদভাবে কাজ করতে পারবে।